अद्भुत कौशल और अतुलनीय कला से समृद्ध हमारी युवा बेटियां 

आज स्वामी विवेकानंद जी की जयंती 'युवा दिवस' के अवसर पर शौर्य स्मारक, भोपाल में माँ भारती की प्रतिमा पर पुष्प अर्पित कर बेटी शिखा शर्मा द्वारा स्वामी विवेकानंद जी पर आधारित 18,000 स्क्वायर फीट में बनी विश्व की सबसे बड़ी 3-D रंगोली का अवलोकन किया। साथ ही रंगोली का नाम गोल्डन बुक ऑफ वर्ल्ड रिकॉर्ड में दर्ज होने पर बेटी शिखा एवं उनकी टीम के अन्य कलाकारों को बधाई एवं उज्ज्वल भविष्य की शुभकमनाएं दीं।   

यह रंगोली भारतीय संस्कृति और सृजनात्मकता का जीवंत प्रतीक है, जो प्रदेश के प्रत्येक युवा को मध्यप्रदेश का नाम गर्व से ऊँचा करने की निरंतर प्रेरणा देता रहेगी। 

इस अवसर पर राज्य मंत्री (स्वतंत्र प्रभार) बहन श्रीमती कृष्णा गौर जी, विधायक श्री भगवान दास सबनानी जी सहित अन्य गणमान्यजन उपस्थित रहे।

#युवा_शक्ति_मिशन_MP